Malaesia

Malaesia"Malaesia" et vb. adiect. "Malaesianus", vide  Nuntios Latinos; "Malaesia" etiam apud Ephemeridem (Malaice et Anglice ) est monarchia constitutionalis foederalis Asiae austro-orientalis, quae constat ex duabus regionibus mari Sinensi australi separatis: Malaesia paeninsulari Thailandiae adiacente et Malaesia orientali in insula Borneo sita. Caput et urbs maxima est Cuala Lumpuria, et sedes administrationis est Putrajaya. Malaesia in tredecim civitates et tria territoria foederalia dividitur, et plus quam triginta duas milliones incolarum habet.

Regna Malaica hic iacentia ab anno 1786 paulatim imperio Britannico subiecta sunt. Anno 1957 foederatio Malaica libertatem accepit, et territoriis Bornei borealis, Sarawak et Singapurae additis, anno 1963 nova foederatio nomine Malaysia proclamata est. Anno 1965 Singapura ex foedere expulsa est.

Fere duae tertiae partes incolarum sunt Bumiputera, hoc est Malai et populi indigenae (Orang Asli, Dayak, Anak Negeri). Quinta pars sunt Sinenses, et sex centesimae sunt Indici.CIA World Factbook (2020). Islam est religio civitate constituta, sed constitutio libertatem credendi incolis non Musulmanis dat. Res publica parlamento in modum Westmonasteriensis regitur et legem communem sequitur. Dux civitatis est monarcha, titulo Yang di-Pertuan Agong appellatus, e regibus haereditariis novem civitatum Malaicarum per quinque annos electus. Dux rectionis est primus minister.

 Urbes 
+Index urbium maximarum, censu anno 2010 habito"Population Distribution by Local Authority Areas and Mukims, 2010 (page 1 & 8)" (PDF). Department of Statistics, Malaysia.OrdoUrbsCivitasNumerus incolarum1Kuala LumpurTerritoria foederalia2Seberang PeraiPenang3KajangSelangor4KlangSelangor5Subang JayaSelangor6Pulau PinangPenang7IpohPerak8Petaling JayaSelangor9SelayangSelangor10Shah AlamSelangor11Iskandar PuteriJohor12SerembanNegeri Sembilan

 Notae 

 Pinacotheca 

 Nexus externi 

!
Categoria:Condita 1963
Categoria:Monarchiae foederales
Categoria:Civitates sui iuris